TTB ไตรมาส 1 กวาดกำไร 4.3 พันล้าน โต 34% รายได้ดอกเบี้ยพุ่ง-ตั้งสำรองลด
TTB โชว์ไตรมาส 1/66 กวาดกำไร 4.3 พันล้านบาท โตกว่า 34% จากปีก่อนกำไร 3.19 พันล้านบาท รายได้ดอกเบี้ยพุ่ง-ตั้งสำรองลด หนี้เสียลดเหลือ 2.69% จาก 2.73% ของสิ้นปี 65
TTB โชว์ไตรมาส 1/66 กวาดกำไร 4.3 พันล้านบาท โต 34% จากปีก่อนกำไร 3.19 พันล้านบาท รายได้ดอกเบี้ยพุ่ง-ตั้งสำรองลด
19 เม.ย. 2566

ธนาคารทหารไทยธนชาต จำกัด (มหาชน) หรือ TTB รายงานผลการดำเนินงานงวดไตรมาส 1/66 สิ้นสุดวันที่ 31 มี.ค.66 ดังนี้

โดยธนาคารมีรายได้ดอกเบี้ยสุทธิเพิ่มขึ้นร้อยละ 8.8 จากช่วงเดียวกันของปีก่อนอยู่ที่ 12,409 ล้านบาท ส่วนใหญ่เป็นผลมาจากอัตราผลตอบแทนของสินทรัพย์ที่ก่อให้เกิดรายได้ที่ฟื้นตัวตามสภาวะทิศทางอัตราดอกเบี้ยขาขึ้นในตลาดท่ามกลางการเติบโตสินเชื่ออย่างระมัดระวัง
ส่วนการตั้งสำรองฯ ที่ลดลงเป็นผลต่อเนื่องมาจากการบริหารคุณภาพสินทรัพย์ได้ตามแผน โดยอัตราส่วนหนี้เสียต่อสินเชื่อรวมลดลงมาอยู่ที่ 2.69% เทียบกับ 2.73% จากสิ้นปี 2565 และอัตราส่วนสำรองฯ ต่อสินเชื่อด้อยคุณภาพที่เพิ่มขึ้นจาก 132% ในไตรมาส 1/65 มาอยู่ที่ 138% ณ สิ้นปีที่แล้ว และอยู่ที่ 140% ณ สิ้นไตรมาส 1/66
ด้านความเพียงพอของเงินกองทุน อัตราส่วน CAR (หรือ BIS Ratio) และ Tier 1 (เบื้องต้น) ณ สิ้นไตรมาส 1/2566 อยู่ที่ 19.9% และ 16.2% สูงเป็นลำดับต้น ๆ ของอุตสาหกรรม และสูงกว่าเกณฑ์ขั้นต่ำของธนาคารกลุ่ม D-SIBs ที่ธนาคารแห่งประเทศไทยกำหนดไว้ที่ 12.0% และ 9.5% ตามลำดับ